Document ID: 32002L0088

Euroopa Parlamendi ja nõukogu direktiiv 2002/88/EÜ,
9. detsember 2002,
millega muudetakse direktiivi 97/68/EÜ liikurmasinatele paigaldatavate sisepõlemismootorite gaasi- ja kübemeheite vähendamise meetmeid käsitlevate liikmesriikide õigusaktide ühtlustamise kohta
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 95,
võttes arvesse komisjoni ettepanekut, [1]
võttes arvesse majandus- ja sotsiaalkomitee arvamust, [2]
olles nõu pidanud regioonide komiteega,
tegutsedes asutamislepingu artiklis 251 sätestatud korras [3]
ning arvestades järgmist:
(1) Programmi "Auto-Oil" II eesmärgiks oli välja selgitada tasuvad strateegiad ühenduse õhukvaliteedi eesmärkide saavutamiseks. Komisjon järeldas oma teatises "Ülevaade programmi" Auto-Oil "II kohta", et on vaja lisameetmeid, eriti seoses osooni- ja kübemeheitega. Viimasel ajal siseriiklike heite ülemmäärade väljatöötamise käigus on selgunud, et ühenduse õigusaktides sätestatud õhukvaliteedi eesmärkide saavutamiseks on vaja lisameetmeid.
(2) Järk-järgult on kasutusele võetud ranged heitenormid kiirteid kasutavatele sõidukitele. Juba on otsustatud, et neid norme tuleks muuta rangemaks. Seega suureneb liikurmasinate saasteainete küsimuse suhteline tähtsus tulevikus.
(3) Direktiiviga 97/68/EÜ [4] kehtestati liikurmasinate sisepõlemismootorite gaasi- ja kübemeheite piirväärtused.
(4) Kuigi direktiivi 97/68/EÜ [5] kohaldati alguses ainult teatavate diiselmootorite suhtes, on direktiivi 5. põhjenduses kavandatud laiendada direktiivi kohaldamisala, et see hõlmaks eelkõige bensiinimootoreid.
(5) Eri tüüpi liikurmasinates kasutatavate väikeste sädesüütemootorite (bensiinimootorite) heited mõjutavad oluliselt praegusi ja tulevasi õhukvaliteedi probleeme, eriti osooni tekkimist.
(6) Väikeste sädesüütemootorite heidete suhtes kohaldatakse rangeid keskkonnanorme USAs, mis näitab, et neid on võimalik oluliselt vähendada.
(7) Kuna asjakohaseid ühenduse õigusakte ei ole, on võimalik turule tuua keskkonna seisukohast vanaaegseid mootoreid, mis ohustavad ühenduse õhukvaliteedi eesmärkide saavutamist, või rakendada selles valdkonnas siseriiklikke õigusakte, mis võimaldavad luua kaubandustõkkeid.
(8) Direktiiv 97/68/EÜ on suurel määral kooskõlas vastavate USA õigusaktidega ning selle kooskõla suurendamine tooks kasu nii tööstusele kui ka keskkonnale.
(9) Euroopa tööstus ja eriti need tootjad, kes veel ei tegutse ülemaailmselt, vajavad teatavat aega, et olla valmis heitenorme järgima.
(10) Direktiivis 97/68/EÜ on diiselmootorite puhul, nagu ka USA eeskirjades bensiinimootorite puhul, kasutatud kaheetapilist lähenemisviisi. Ühenduse õigusaktides oleks võinud ette näha ka üheetapilise lähenemisviisi, kui see oleks jätnud valdkonna veel neljaks-viieks aastaks reguleerimata.
(11) Selleks et saavutada vajalik paindlikkus ülemaailmseks ühtlustamiseks, on käesoleva direktiiviga ette nähtud võimalus teha erand komiteemenetluse kohaselt.
(12) Käesoleva direktiivi kohaldamiseks vajalikud meetmed tuleks vastu võtta vastavalt nõukogu 28. juuni 1999. aasta direktiivile 1999/468/EÜ, millega kehtestatakse komisjoni rakendusvolituste kasutamise kord. [6]
(13) Direktiivi 97/68/EÜ tuleks vastavalt muuta,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 97/68/EMÜ muudetakse järgmiselt.
1. Artiklit 2 muudetakse järgmiselt:
a) kaheksas taane asendatakse järgmisega:
"turuleviimine"; mootori tasu eest või tasuta ühenduse turul kättesaadavaks tegemine ühenduses turustamiseks ja/või kasutamiseks,";
b) lisatakse järgmised taanded:
"asendusmootor" uus mootor, mis on valmistatud ja tarnitud üksnes teatava masina mootori väljavahetamiseks,
"käsimootor" a) seda mootorit kasutatakse seadmes, mida selle käitaja kavandatud funktsiooni(de) kasutamise ajal kannab;
b) mootorit kasutatakse seadmes, mis peab oma kavandatud funktsiooni(de) täitmiseks töötama mitmes asendis, näiteks tagurpidi või külili;
c) mootorit kasutatakse seadmes, mille tühimass koos mootoriga on alla 20 kg ja millel on peale selle veel vähemalt üks järgmistest tunnustest:
i) seadme käitaja peab seadet selle kavandatud funktsiooni(de) kasutamise ajal hoidma või kandma;
ii) seadme käitaja peab seadet selle kavandatud funktsiooni(de) kasutamise ajal hoidma või suunama;
iii) mootorit tuleb kasutada generaatoris või pumbas;
"muu kui käsimootor" mootor, mis ei vasta käsimootori määratlusele,
"kutsealaselt mitmes asendis kasutatav käsimootor" käsimootor, mis vastab käsimootori määratluse punktis a ja ka b sätestatud nõuetele ning mille tootja on tüübikinnitusasutusele tõestanud, et mootor kuulub heite püsimisaja 3. kategooriasse (IV lisa 4. liite punkti 2.1 kohaselt),
"heite püsimisaeg" IV lisa 4. liites märgitud tundide arv, mida kasutatakse halvendustegurite kindlaksmääramiseks,
"väikesemahuline mootoritüüpkond" sädesüütemootorite tüüpkond, mida toodetakse aastas alla 5000 ühiku,
"sädesüütemootorite väiketootja" tootja, kes toodab aastas alla 25000 ühiku."
2. Artiklit 4 muudetakse järgmiselt:
a) lõiget 2 muudetakse järgmiselt:
i) esimeses lauses asendatakse "VI lisa" sõnadega "VII lisa";
ii) teises lauses asendatakse "VII lisa" sõnadega "VIII lisa";
b) lõiget 4 muudetakse järgmiselt:
i) punktis a asendatakse "VIII lisa" sõnadega "IX lisa";
ii) punktis b asendatakse "IX lisa" sõnadega "X lisa";
c) lõikes 5 asendatakse "X lisa" sõnadega "XI lisa".
3. Artikli 7 lõige 2 asendatakse järgmisega:
"2. Liikmesriigid tunnustavad XII lisas loetletud tüübikinnitusi ja vajaduse korral nende vastavaid märke käesoleva direktiiviga kooskõlas olevate kinnituste ja märkidena."
4. Artiklit 9 muudetakse järgmiselt:
a) pealkiri "Ajakava" asendatakse pealkirjaga "Ajakava - diiselmootorid";
b) lõikes 1 asendatakse "VI lisa" sõnadega "VII lisa";
c) lõiget 2 muudetakse järgmiselt:
i) "VI lisa" asendatakse sõnadega "VII lisa";
ii) "I lisa punktis 4.2.1" asendatakse sõnadega "I lisa punktis 4.1.2.1";
d) lõige 3 asendatakse järgmisega:
i) "VI lisa" asendatakse sõnadega "VII lisa";
ii) "I lisa punktis 4.2.3" asendatakse sõnadega "I lisa punktis 4.1.2.3";
e) lõike 4 esimeses lauses asendatakse sõnad "uute mootorite … turuleviimist" sõnadega "mootorite … turuleviimist".
5. Lisatakse järgmine artikkel:
"Artikkel 9a
Ajakava - sädesüütemootorid
1. LIIGITUS
Põhiklass S H : käsiseadmete mootorid
N : muude kui käsiseadmete mootorid
Klass/kategooria | Töömaht (cm3) |
Käsimootorid Klass SH:1 | 20 |
Klass SH:3 | ≥ 20 50 |
Muud kui käsimootorid Klass SN:1 | 66 |
Klass SN:2 | ≥ 66 100 |
Klass SN:3 | ≥ 100 225 |
Klass SN:4 | ≥ 225 |
2. TÜÜBIKINNITUSTE ANDMINE
3. TÜÜBIKINNITUSTE I ETAPP
4. TÜÜBIKINNITUSTE II ETAPP
Liikmesriigid peavad keelduma mootoritüübile või mootoritüüpkonnale tüübikinnituse andmisest ja VII lisas kirjeldatud dokumendi väljastamisest ning peavad keelduma mootoriga liikurmasinatele kõigi muude tüübikinnituste andmisest:
pärast 1. augustit 2004 klasside SN:1 ja SN:2 mootoritele
pärast 1. augustit 2006 klassi SN:4 mootoritele
pärast 1. augustit 2007 klasside SH:1, SH:2 ja SN:3 mootoritele
pärast 1. augustit 2008 klassi SH:3 mootoritele,
kui mootor ei vasta käesolevas direktiivis esitatud nõuetele ja kui mootori gaasiheited ei vasta I lisa punktis 4.2.2.2 esitatud tabelis esitatud piirväärtustele.
5. TURULEVIIMINE: MOOTORI TOOTMISKUUPÄEVAD
6. II ETAPI ENNETÄHTAEGSELE LÕPETAMISELE VIITAMINE
7. VABASTUSED
käsikettsaed : puidu lõikamiseks mõeldud saeketiga käsiseade, mida tuleb hoida mõlema käega ja mille mootori töömaht on üle 45 cm3 standardi EN ISO 11681-1 kohaselt,
ülakäepidemega seadmed (st käsipuurid ja puukärpimise kettsaed) : käsiseadmed, mille ülaosas on käepide ja mis on mõeldud aukude puurimiseks või puidu lõikamiseks saeketi abil (standardi ISO 11681-2 kohaselt),
sisepõlemismootoriga käsivõsalõikur : pöörleva metall- või plastteraga käsiseade, mis on mõeldud umbrohu, põõsaste, väikeste puude jms taimestiku lõikamiseks. See seade peab standardi EN ISO 11806 kohaselt olema konstrueeritud nii, et seda saab kasutada eri asendis, näiteks rõhtasendis või tagurpidi, ning tema mootori maht peab olema üle 40 cm3;
käsihekilõikurid : käsiseadmed, mis on standardi EN 774 kohaselt mõeldud heki ja põõsaste lõikamiseks ühe või mitme edasi-tagasi liikuva lõiketera abil,
sisepõlemismootoriga käsiketassaed : käsiseadmed, mis on standardi EN 1454 kohaselt mõeldud kõva materjali, nagu kivi, asfaldi, betooni või terase lõikamiseks pöörleva metallvarda abil ja mille mootori töömaht on üle 50 cm3, ja
klassi SN : 3 kuuluvad horisontaalvõlliga mootorid, mis ei ole käsimootorid: üksnes need klassi SN:3 kuuluvad horisontaalvõlliga mootorid, mis ei ole käsimootorid, mille võimsus on kõige rohkem 2,5 kW ja mida kasutatakse põhiliselt teataval tööstuslikul otstarbel, kaasa arvatud mullafreesid, trummelniidukid, muruõhustid ja generaatorid.
8. TÄITMISE EDASILÜKKAMISE VÕIMALUS
Liikmesriigid võivad siiski lõigetes 3, 4 ja 5 iga kategooria kohta sätestatud kuupäevad nende mootorite puhul kaks aastat edasi lükata, mis on toodetud enne neid kuupäevi."
6. Artiklit 10 muudetakse järgmiselt.
a) Lõige 1 asendatakse järgmisega:
"1. Artikli 8 lõigetes 1 ja 2, artikli 9 lõikes 4 ning artikli 9a lõikes 5 sätestatud nõudeid ei kohaldata:
- relvajõududele kasutamiseks mõeldud mootoritele,
- lõigete 1a ja 2 järgse vabastusega mootorite suhtes."
b) Lisatakse järgmine lõige:
"1a. Asendusmootor peab vastama piirväärtustele, millele pidi väljavahetatav mootor vastama, kui see esimest korda turule toodi. Sõna "ASENDUSMOOTOR". lisatakse mootoril olevale etiketile või kasutusjuhendisse.".
c) Lisatakse järgmised lõiked:
"3. Artikli 9a lõigetes 4 ja 5 sätestatud nõuete täitmine lükatakse mootorite väiketootjate puhul kolm aastat edasi.
4. Artikli 9a lõigetes 4 ja 5 sätestatud nõuded asendatakse kuni 25000 ühikuga mootoritüüpkonna puhul vastavate I etapi nõuetega tingimusel, et kõik asjaomased tüüpkonnad on erineva töömahuga."
7. Artiklid 14 ja 15 asendatakse järgmiste artiklitega:
"Artikkel 14
Kohandamine tehnika arenguga
Kõik vajalikud muudatused käesoleva direktiivi lisade tehnika arenguga kohandamiseks, välja arvatud I lisa punktides 2.1-2.8 ja I lisa 4. jaotises täpsustatud nõuded, võtab vastu komisjon artikli 15 lõikes 2 sätestatud korras.
Artikkel 14a
Vabastuste andmise kord
Komisjon uurib võimalikke tehnilisi raskusi II etapi nõuete täitmisel teatava kasutusotstarbega mootorite puhul, eriti aga klassidesse SH:2 ja SH:3 kuuluvate mootoritega liikurmasinate puhul. Kui komisjon leiab, et tehnilistel põhjustel ei ole teatavate liikurmasinate, eriti aga kutsealaselt mitmes asendis kasutamiseks mõeldud käsimootorite puhul võimalik nendest tähtaegadest kinni pidada, esitab ta artikli 15 lõikes 2 sätestatud korras 31. detsembriks 2003 aruande, millele lisab asjakohased ettepanekud artikli 9a lõikes 7 osutatud ajavahemiku pikendamiseks ja/või muude vabastuste andmiseks nendele masinatele; vabastus ei kesta üle viie aasta, välja arvatud erandlikel asjaoludel.
Artikkel 15
Komitee
1. Komisjoni abistab direktiiviga 70/156/EMÜ asutatud tehnika arenguga kohandamise komitee (edaspidi "komitee").
2. Kui viidatakse käesolevale lõikele, kohaldatakse otsuse 1999/468/EÜ [7] artikleid 5 ja 7, võttes arvesse selle artiklis 8 sätestatut.
Otsuse 1999/468/EÜ artikli 5 lõikes 6 sätestatud tähtajaks kehtestatakse kolm kuud.
3. Komitee võtab vastu oma töökorra."
8. Järgmine lisade loetelu lisatakse lisade algusse:
"Lisade loetelu
I LISA | Kohaldamisala, mõisted, tähised ja lühendid, mootori märgistused, tehnilised andmed ja katsed, toodangu vastavuse hindamise spetsifikatsioon, mootoritüüpkonda määratlevad parameetrid, põhimootori valimine |
II LISA | Teatised |
1. liide | (Põhi)mootori põhiparameetrid |
2. liide | Mootoritüüpkonna põhiparameetrid |
3. liide | Mootoritüüpkonda kuuluva mootoritüübi põhiparameetrid |
III LISA | Diiselmootorite katsetamise kord |
1. liide | Mõõtmis- ja proovivõtuprotseduur |
2. liide | Analüüsiseadmete kalibreerimine |
3. liide | Andmete hindamine ja arvutused |
IV LISA | Sädesüütemootorite katsetamise kord |
1. liide | Mõõtmis- ja proovivõtuprotseduur |
2. liide | Analüüsiseadmete kalibreerimine |
3. liide | Andmete hindamine ja arvutuste tegemine |
4. liide | Halvendustegurid |
V LISA | Tüübikinnituskatseteks ja toodangu vastavuse tõendamiseks ettenähtud etalonkütuse tehnilised omadused Diiselmootoriga liikurmasinate etalonkütus |
VI LISA | Analüüsi- ja proovivõtusüsteem |
VII LISA | Tüübikinnitustunnistus |
1. liide | Diiselmootorite katsetamise tulemused |
2. liide | Sädesüütemootorite katsetamise tulemused |
3. liide | Mootori võimsuse määramisel tehtavaks katseks paigaldatavad seadmed ja abiseadmed |
VIII LISA | Tüübikinnitustunnistuste numeratsioonisüsteem |
IX LISA | Mootoritüüpkondadele väljastatud tüübikinnitustunnistuste loetelu |
X LISA | Toodetud mootorite loetelu |
XI LISA | Tüübikinnitusega mootorite loetelu |
XII LISA | Teiste tüübikinnituste tunnustamine. |
"9. Lisasid muudetakse vastavalt käesoleva direktiivi lisale.
Artikkel 2
1. Liikmesriigid jõustavad käesoleva direktiivi täitmiseks vajalikud õigusnormid 11. augustiks 2004. Liikmesriigid teatavad nendest viivitamata komisjonile.
Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti.
Artikkel 3
Komisjon esitab hiljemalt 11. augustil 2004 Euroopa Parlamendile ja nõukogule aruande ja vajaduse korral ettepaneku järgmiste toimingute võimalike kulude, tulude ja teostatavuse kohta:
a) väikeste sädesüütemootorite, eriti aga kahetaktimootorite kübemeheidete vähendamine. Aruandes võetakse arvesse järgmist:
i) hinnanguid selle kohta, milline on selliste mootorite osa keskkonna saastamisel kübemeheidetega ning kuidas saab heidete vähendamiseks ettepandud meetmetega aidata kaasa õhu kvaliteedi parandamisele ja tervist kahjustavate mõjude vähendamisele;
ii) katseid, mõõtmisprotseduure ja seadmeid, mida võiks kasutada väikeste sädesüütemootorite kübemeheite määramiseks tüübikinnituse andmisel;
iii) kübemeheite mõõtmise programmi raames tehtud tööd ja selle tulemust;
iv) katsemenetluste, mootoritehnoloogia ja heitgaaside puhastamise arengut ning kütuse ja mootoriõli rangemaid norme ning
v) väikeste sädesüütemootorite kübemeheite vähendamise kulusid ja kõikide ettepandud meetmete tasuvust;
b) seni veel reguleerimata vabaajasõidukite, sealhulgas mootorsaanide ja kartide heite vähendamine;
c) alla 18 kW võimsusega väikeste diiselmootorite heitgaaside ja kübemeheite vähendamine;
d) lokomotiivide survesüütemootorite heitgaaside ja kübemeheite vähendamine. Sellise heite mõõtmiseks tuleb määrata katsetsükkel.
Artikkel 4
Käesolev direktiiv jõustub Euroopa Liidu Teatajas avaldamise päeval.
Artikkel 5
Käesolev direktiiv on adresseeritud liikmesriikidele.
Brüssel, 9. detsember 2002

Labels: 8
15
20